Դևիդ Բրայան

Դևիդ Բրայան Ռաշբաում (անգլ. David Bryan Rashbaum,փետրվարի 7, 1962(1962-02-07), Edison, Միդլսեքս շրջան, Նյու Ջերսի, ԱՄՆ), ամերիկյան Bon Jovi ռոք խմբի ստեղնահար և բեք վոկալիստ։ «Մեմֆիս» բրոդվեյան մյուզիքլի հեղինակն է։


= Վաղ տարիներ =
Ապագա երաժիշտը ծնվել է Նյու Ջերսի նահանգի Փերթ Ամբոյում, մեծացել է Նյու Ջերսիի Էդիսոնում։ Նրա հայրը՝ Էդի Ռաշբաումը, նվագում էր շեփոր։ Մանկությունից տղային դաստիարակել են հրեական ավանդույթներով։
Դավիթը սովորել է Հերբերտ Հուվերի անվան միջնակարգ դպրոցում, ապա J. P. Stevens High School-ում, որը նա հետագայում ավարտել է։ Բրայանը սովորել է դաշնամուր նվագել 7 տարեկանում, ավելի ուշ բաս-կիթառահար Սթիվ Սիլեոյի հետ, նա դարձել է Transition խմբի ստեղնահարը։
1983 թվականին Ջոն Բոն Ջովին հրավիրել է Բրայանին իր նոր Bon Jovi խումբ։
Լինելով երաժիշտ՝ Դևիդը 13 տարվա ընթացքում համատեղել է աշխատանքը Էմերի Հաքի՝ Ջուլիարդի դպրոցի պրոֆեսորի ուսման հետ։  Այնուհետև Բրայանը ընդունվել է Ռութգերի համալսարան, որի պատճառով ստիպված է եղել թողնել Ջուլիարդի դպրոցը։ Չնայած սա միակ պատճառը չէր։ Բրայանը կրկին վերադարձել է Bon Jovi, որտեղ խաղում է մինչ օրս։
1990 թվականի վերջին Բրայանը ստացել է մատի լուրջ վնասվածք։ Բուժումից մեկ տարի անց երաժիշտը կրկին կարողացավ սինթեզատոր նվագել։
1991 թվականին, նախքան «Դժոխք» ֆիլմի սաունդթրեքի վրա աշխատանքները սկսելը և Ջոն Բոն Ջովիին ու Ռիչի Սամբորեին օգնելը սոլո նախագծերում, Բրայանը, դեռևս Bon Jovi-ի հյուրախաղերի ժամանակ, վարակվել Է հարավամերիկյան մակաբույծով, որից հետո հոսպիտալացվել է։ Սակայն որոշ ժամանակ անց երաժիշտը ապաքինվել է, և արդեն 1992 թվականին խումբը ձեռնամուխ է եղել Keep the Faith-ին։


= Երաժշտական թատրոն =
Դևիդը, Ջո դի Պետրոյի հետ միասին, դարձել է Մեմֆիսի մյուզիքլի համահեղինակը, որը Բրոդվեյում դեբյուտել է 2002 թվականին։ 2008 թվականին Memphis-ը բեմադրվել է Կալիֆորնիայի Սան Դիեգոյի La Jolla Playhouse-ում։ Մեմֆիսը 2010 թվականի մրցաշրջանում առաջադրվել է «Թոնի» մրցանակի 8 անվանակարգում, որոնցից հաղթել է 4-ը, ներառյալ «լավագույն մյուզիքլ և լավագույն օրիգինալ երաժշտական պարտիտուրա» անվանակարգում հաղթանակը։ Այժմ «Մեմֆիսը» Բրոդվեյի ամենահայտնի մյուզիքլներից մեկն է։
Բրայանը նաև դարձավ «Թունավոր Վրիժառու» մյուզիքլի համահեղինակ, կրկին Ջո դի Պետրոյի հետ։ Այս մյուզիքլի պրեմիերան տեղի է ունեցել 2009 թվականի ապրիլի 6-ին՝ Բրոդվեյում։


= Անձնական կյանք =
1990 թվականի օգոստոսի 25-ին Բրայանը ամուսնացել է Էյպրիլ Մակլինի հետ, բայց նրանք ամուսնալուծվել են է 2004 թվականին։ Զույգն ունի 3 երեխա՝ երկվորյակներ Գաբրիել Լունա և Քոլթոն Մունը, և Թայգեր Լիլին։
2010 թվականի օգոստոսի 7-ին Նյու Ջերսիի Կոլտս-Նեկում Բրայանը կրկին ամուսնացել է Լեքսի Կուազի հետ։


= Բարեգործություն =
Բրայանը շատ ակտիվ է դրսևորել իրեն Save the Music, VH-1, ինչպես նաև Only Make Believe ծրագրում։ Ավելին, Դենա Համմերշտեյնի հետ միասին նա Only Make Believe-ի համար արձանագրել է «Rockin’ All Over the World» օրհներգը։ Դևիդը միակ Make Believe-ի խորհրդի պատվավոր անդամ է, ոչ առևտրային կազմակերպություն, որը զբաղվում է քրոնիկ հիվանդ և հաշմանդամ երեխաների համար ինտերակտիվ թատրոններով հիվանդանոցներում և այլ տարբեր հաստատություններում։ Բրայանը նաև Դեյմոն Մարքսի Traveling Guitar Foundation-ում տնօրենների խորհրդի անդամ է։
Խումբը մի քանի տուն է կառուցել Կատրինա փոթորկից տուժածների համար։ Who Says You Can't Go Home երգի տեսահոլովակը, որը հիթ է դարձել, փաստագրական ֆիլմ է այդ տների ստեղծման մասին։ Bon Jovi-ն նաև 1 մլն դոլար Է հատկացրել Angel Network Oprah Winfrey-ի համար։ Ի պատասխան՝ Օփրան նույնիսկ ստեղծել է Բոն Ջովի բուլվարը Լուիզիանայում։ Մեկ տարի անց Բոն Ջովին վերադարձել է Բոն Ջովիի բուլվարին նայելու և ապագա բնակիչներին ներկայացնելու համար։


= Սկավառակագրույթուն =


=== Սոլո ալբոմներ ===
On a Full Moon (1995)
Lunar Eclipse (2000)


=== Ուրիշներ ===
Netherworld Soundtrack (1992) — Օրիգինալ պարտիտուրա
«Time Was» — Curtis Stigers (1995) — գրել է «This Time»
Stranger in This Town (1991)


== Ծանոթագրություններ ==


= Արտաքին հղումներ =
Պաշտոնական կայք
Բոն Ջովի խմբի պաշտոնական կայք